Български съм гражданин и карам мпс което исползва българска регистрация ( София). Имам шофйорска книжка издадена от Сърбия. Нарушение ли е това и мога ли свободно да карам мпс на територия България и да преминавам границата..?  

Един полицай ме предупреди че това е нарушение и ще получим глоба в размер на 600 лева, сваляне на номера и бракуване на колата.




Сърбска книжка и кола на български номера
=========================================

 

Благодаря Николина..  

Поздрави и успех..




За Ваше улеснение ще Ви цитирам приложимата разпоредба от Закона за движение по пътищата –  

“Чл. 162. (Изм. – ДВ, бр. 43 от 2002 г., в сила от 26.04.2002 г.) (1) (Доп. – ДВ, бр. 51 от 2007 г.) Българските граждани могат да управляват моторни превозни средства на територията на Република България с чуждестранно национално свидетелство, когато то не е издадено от държава – членка на Европейския съюз, или от друга държава – страна по Споразумението за Европейското икономическо пространство, или от Конфедерация Швейцария в срок до 3 месеца от датата на влизането им в страната.  

(2) (Изм. – ДВ, бр. 51 от 2007 г., изм. – ДВ, бр. 101 от 2016 г., в сила от 21.01.2017 г.) Чужденци, дългосрочно пребиваващи в Република България, могат да управляват моторни превозни средства на територията на страната със свидетелство, което не е издадено от държава – членка на Европейския съюз, или от друга държава – страна по Споразумението за Европейското икономическо пространство, или от Конфедерация Швейцария до една година от датата на издаване на документ за пребиваване.  

(3) Изискването по ал. 2 не се отнася за случаите по чл. 161, т. 2.  

(4) (Доп. – ДВ, бр. 51 от 2007 г.) Чуждестранно национално свидетелство за управление на моторно превозно средство на български гражданин или чужденец, издадено от държава, която не е членка на Европейския съюз, или от друга държава – страна по Споразумението за Европейското икономическо пространство, или от Конфедерация Швейцария се заменя с българско свидетелство за управление без полагане на изпит, ако държавата, в която е издадено, е договаряща страна по Конвенцията за движението по пътищата и свидетелството отговаря на изискванията на приложение № 6 към конвенцията.  

(5) В случаите, когато чуждестранно национално свидетелство не отговаря на изискванията по ал. 4, българско свидетелство за управление на моторно превозно средство се издава след успешно полагане на изпит.  

(6) (Нова – ДВ, бр. 51 от 2007 г., изм. – ДВ, бр. 75 от 2012 г.) Свидетелство за управление по чл. 161, т. 5 на лице, което е установило обичайното си пребиваване в Република България, може да бъде заменено по негово искане с равностойно българско свидетелство за управление без полагане на изпит.  

(7) (Нова – ДВ, бр. 51 от 2007 г.) Свидетелство за управление по чл. 161, т. 5 на водач, който е установил обичайното си пребиваване в Република България, се заменя с българско при установяване на административно нарушение, за което е предвидено отнемане на контролни точки, потвърждаващи валидността на свидетелството за управление на моторното превозно средство.”


Посочвате, че сте български гражданин и идвате два пъти на месец в РБ, което означава, че е приложима първата алинея на чл. 162 – “българските граждани могат да управляват моторни превозни средства на територията на Република България с чуждестранно национално свидетелство, когато то не е издадено от държава – членка на Европейския съюз, или от друга държава – страна по Споразумението за Европейското икономическо пространство, или от Конфедерация Швейцария в срок до 3 месеца от датата на влизането им в страната.”


Поздрави,  

адв. Николина Митова  

тел. 0898 303092




Благодаря за отговора Николина..  

Това означава че нямам право да шофирам на територията на България по никакъв начин..?  

Аз живея в чужбина, Сърбия, и в България идвам 2 пъти на месец..  

Мерси предварително..  

Успех..




Необходимо е д започнете процедура по подмяна на чуждата Ви шофьорска книжка с българска. Процедурата е следната – представеното за подмяна чуждестранно свидетелство трябва да е издадено от:  

държава – договаряща страна по Конвенцията за движението по пътищата и свидетелството да отговаря на изискванията на Приложение №6 към Конвенцията  

държава – договаряща страна по Конвенцията за движението по пътищата и е подписала споразумение с Република България за взаимно признаване и преиздаване на свидетелствата за управление на МПС  

Представеното за подмяна чуждестранно свидетелство трябва да е валидно. 


Заявителят трябва:


да отговаря на предвидените в законодателството изисквания за издаване на свидетелство за управление на МПС  

да притежава български документ за самоличност  

обичайното му пребиваване да е в България  

да няма друго валидно свидетелство за управление на МПС, издадено от държава – членка на ЕС  

да няма наложени ограничения или временно лишаване от право да управлява МПС на територия на държава-членка  

да не е започнала процедура по подмяна на свидетелството му в друга държава-членка.


Поздрави,  

адв. Николина Митова  

тел. 0898 303092


